এবার সাংবাদিক বৈঠকে মহিলা সাংবাদিকদের আমন্ত্রণ আফগান মন্ত্রীর

ওয়েবডেস্ক: বিতর্কের মুখে পড়ে সাংবাদিক বৈঠকে (Press Meet) মহিলা সাংবাদিকদের (Female Journalist) আমন্ত্রণ জানালেন আফগান মন্ত্রী। রবিবার ফের নতুন করে সাংবাদিক বৈঠক ডেকেছেন আফগান বিদেশমন্ত্রী, সেখানে মহিলা সাংবাদিকদের আর প্রবেশে কোনও বাধা নেই।

ভারতে এসেছেন তালিবান বিদেশমন্ত্রী আমির খান মুত্তাকি (Afghan Foreign Minister Amir Khan Muttaqi) । গত শুক্রবার নয়া দিল্লিতে সাংবাদিক বৈঠক ডাকেন তিনি, আর সেখানে মহিলা সাংবাদিক প্রবেশ নিষিদ্ধ ছিল। এর পরে বিতর্কের মুখে পড়েন তিনি। সেই সেই বিতর্কের মুখে ভোল বদল। আজ রবিবার ফের সাংবাদিক বৈঠক তালিবান বিদেশমন্ত্রী মুত্তাকি। বৈষম্যমূলক আচরণের জন্য প্রবল সমালোচনার মুখে পড়েন মুত্তাকি।

আগে শুক্রবার ভারতের বিদেশ মন্ত্রী এস জয়শঙ্করের (Indian Foreign Minister S Jaishankar) বৈঠকের পরে সাংবাদিক বৈঠক করেছিলেন মুত্তাকি। সেই সাংবাদিক বৈঠকে মহিলা সাংবাদিকদের ঢোকার  নিষেধাজ্ঞা জারি করা হয়েছিল। যা নিয়ে প্রবল বিতর্ক শুরু হয়। বিরোধীদের সমালোচনায় প্রবল চাপের মুখে পড়ে কেন্দ্র সরকার।

আরও পড়ুন-  আসন বন্টন নিয়ে না-খুশ JMM! বিহারে চাপ বাড়ল মহাগঠবন্ধনের?

ডিটরস গিল্ড অফ ইন্ডিয়া এবং ইন্ডিয়ান উইমেন প্রেস কর্পস (আইডব্লিউপিসি) ভিয়েনা কনভেনশনের অধীনে কূটনৈতিক অধিকারের কথা উল্লেখ করে এই ধরনের আচরণকে অত্যন্ত বৈষম্যমূলক আচরণ বলে উল্লেখ করেছেন। এই প্রবল চাপের মুখে শনিবার বিদেশ মন্ত্রক জানায়, মুত্তাকির সাংবাদিক সম্মেলনে তাদের কোনও ভূমিকা ছিল না।

তবে গিল্ড জানিয়েছে, ভারতের বিদেশ মন্ত্রক সাংবাদিক বৈঠকের আয়োজন করুক বা না করুক, এটি গভীরভাবে উদ্বেগজনক, এই ধরনের বৈষম্যমূলক আচরণকে আপত্তি ছাড়াই চলতে দেওয়া হয়েছিল। আইডব্লিউপিসি ভারত সরকারকে আফগান দূতাবাসের কাছে বিষয়টি তোলার জন্য অনুরোধ করেছে। যাতে ভবিষ্যতে আর এই ধরনের ঘটনা না ঘটে।

দেখুন আরও খবর-