‘ অপারেশন সিঁদুর ‘ , কীভাবে পাকিস্তানকে ছিন্নভিন্ন করেছে জানিয়ে দিল ভারত

ওয়েব ডেস্ক : কিছুক্ষণ আগেই মার্কিন প্রেসিডেন্ট ডোনাল্ড ট্রাম্প এক্স হ্যান্ডেলে পোস্ট করে জানান, ‘ ভারত পাক সংঘর্ষ বিরতিতে রাজি হয়েছে’। পাশাপাশি, তিনি এও জানান ‘ গতকাল সারা রাত বৈঠকের পর এই সিদ্ধান্ত দুই দেশের ‘।

ভারত পাক উত্তেজনার আবহে, এবার মার্কিন প্রেসিডেন্ট ডোনাল্ড ট্রাম্প, এক্স হ্যান্ডেলে পোস্ট করে জানালেন ‘ ভারত – পাক সংঘর্ষ বিরতিতে রাজি ‘। সোশ্যাল মিডিয়াতে পোস্ট করে জানালেন ডোনাল্ড ট্রাম্প।

আর তারপরেই বিদেশ সচিব বিক্রম মিস্ত্রি সাংবাদিক বৈঠক করে জানান ভারতও সংঘর্ষ বিরতিতে রাজি। আর এই বিষয় সোমবার অর্থাৎ ১২ মে, দুপুর ১২ টার পর আবারও আলোচনায় বসা হবে।

আর এই আবহেই ডোনাল্ড ট্রাম্পের এক্স হ্যান্ডেলে পোস্ট করার পর, এবং বিদেশে সচিব বিক্রম মিশ্রির সাংবাদিক বৈঠকের পর, ভারতীয় সেনার ৩ সেনা প্রধান বসলেন বৈঠকে। বৈঠক থেকে তাঁরা জানিয়ে দিলেন যুদ্ধবিরতিতে তারা সহমত। কিন্তু ‘ অপারেশন সিঁদুর ‘ দ্বারা ভারত , পাকিস্তানের কোমড় ভেঙ্গে দিয়েছে।

পাকিস্তান যেভাবে নিরীহ মানুষদের মারেন পেহেলগামে, তারপরের দিনই প্রধানমন্ত্রী নরেন্দ্র মোদি বিহারের জনসভা থেকে সাফ জানিয়ে দেন ‘ জঙ্গিদের কোমড় ভেঙ্গে দেওয়া হবে ‘। আর সেই কথাই রাখলেন মোদি।

পেহেলগাম কাণ্ডের ১৫ দিনের মাথায় ভারত, পাকিস্তান এবং পাক অধিকৃত কাশ্মীরের ৯ টি জঙ্গি ঘাঁটিতে হানা দিয়ে একেবারে গুঁড়িয়ে দেয় সবকটি জঙ্গি ঘাঁটি। শুধুতাই নয়, ‘ অপারেশন সিঁদুর ‘ এর পরেই পাকিস্তান ভারতের সীমান্তবর্তী এলাকায় শুরু করে ড্রোন হামলা। যদিও তার সঠিক প্রত্যাঘাত করে ভারত। তবে গতকাল অর্থাৎ শুক্রবার মধ্যরাতে পাকিস্তান যখন ভারতের একাধিক জায়গায় ড্রোন হামলা চালাচ্ছে। ঠিক সেই সময়, ভারতও পাল্টা প্রত্যাঘাত করে। গুঁড়িয়ে দেওয়া হয় পাকিস্তানের ৪ টি বিমান ঘাঁটি। পাশাপাশি, অস্ত্র সরঞ্জাম ভাণ্ডারও গুঁড়িয়ে দেয় ভারত। ৩ সেনা প্রধানের বৈঠক থেকে কর্নেল সোফিয়া কুরেশি এমনটাই জানালেন। ভারত পাকিস্তানকে সামরিক ভাবে শেষ করে দিয়েছে। যেমনটা আগেই বলা হয়েছিল, সামরিক শক্তিতে অনেকটা পিছিয়ে রয়েছে পাকিস্তান ভারতের থেকে। আর সেই আবহে যখন পাকিস্তান ভারতে আঘাত হানার চেষ্টা করছে, ভারত পাকিস্তানের কোমড় ভেঙ্গে দিয়েছে।